**MAŽOSIOS LIETUVOS ISTORIJOS MUZIEJUS**

**KLAIPĖDOS MOKSLEIVIŲ SAVIRAIŠKOS CENTRAS**

 **TARPMOKYKLINIO KONKURSO „JAUNIEJI KLAIPĖDOS ISTORIJOS ŽINOVAI“**

**NUOSTATAI**

**2018-02-01**

**Klaipėda**

**Tikslai**: papildyti Klaipėdos miesto moksleivių žinias apie gimtojo miesto istoriją, propaguoti Pilies muziejaus ekspoziciją.

**Organizatoriai**: Mažosios Lietuvos istorijos muziejus, Klaipėdos moksleivių saviraiškos centras.

**Laikas ir vieta**: Konkursas vyks **kovo 22 d. 13 val. Pilies muziejuje** (Priešpilio g. 2, Klaipėda).

Konkurso metu įėjimas į muziejų jo dalyviams nemokamas.

**Dalyviai**: Klaipėdos miesto mokyklų **5 klasių** mokiniai (komandoje – 4 mokiniai). Visi komandos nariai turi turėti prisegamas korteles su komandos pavadinimu. Rekomenduojame turėti žibintuvėlį papildomam vietos, kurioje vyks konkursas, apšvietimui.

**Turinys**: Konkursą sudarys teorinės bei praktinės užduotys.

Konkurso užduočių turinys: Klaipėdos ir jos apylinkių priešistorė, Klaipėdos pilies istorija ir jos raidos etapai, Klaipėdos miesto įkūrimas, miesto vardo kilmė, herbas, architektūra, muziejaus eksponatai, Klaipėdos miesto raida XIII–XX a.

Mokiniai praktinių užduočių metu, pasinaudodami savo savarankiškai ar Pilies muziejuje įgytomis žiniomis apie Klaipėdos miesto ir pilies istoriją, turės atlikti įvairias užduotis (atpažinti, atrinkti, atrasti, sudėlioti, pritaikyti ir kt.).

**Apdovanojimas:** Geriausiai pasirodžiusioskomandos bus apdovanotos diplomais ir prizais.

**Informacija ir registracija:** Ketinančius dalyvauti konkurse maloniai prašome **iki kovo 16 d.** imtinairegistruotis el. paštu pilis@mlimuziejus.lt.

Ruošiantis konkursui, kviečiame aplankyti Pilies muziejaus ekspoziciją (informacija bei teminių ekskursijų užsakymas telefonu +37060800817).

MLIM direktorius dr. Jonas Genys

MSC direktorius Vytautas Krutulis

V. Čumak tel. 34 17 79

A. Jonikaitytė tel. +37060800817